Den nye instruktør afsløres på pressemøde i dag.

Instruktørstolen i Hjørring Revyen overtages af den erfarne revyskuespiller Donald Andersen. Det erfarer DR P4 P4 Nordjylland. Den 57-årige Donald Andersen overtager efter Ina Miriam Rosenbaum, som bestyrelsen valgte ikke at forlænge efter tre år som instruktør. Hjørring Revyens direktør, Henrik "Baloo" Andersen, vil ikke bekræfte DR P4 Nordjyllands oplysninger, men henviser til et pressemøde i dag klokken 12:30. Ny i revyen i 2014 er ifølge DR P4 Nordjylland også den 48-årige Kristian Holm Joensen. Også han har revyerfaring, blandt andet fra Bornholm. Den lokale, garvede Hans Holtegaard fra Vendsyssel Teater er også klar til at tage en ny tørn i Hjørring Revyen, erfarer P4 Nordjylland. Holtegaard har tidligere medvirket i revyen flere gange.